Suurem osa 20. diviisist liikus üle Hirsch­bergi (tänapäeval Jelenia Gora Poo­las), Libereci, Turnovi ja Mladá Boleslavi rajooni. Lääneliitlasteni jõudis vaid väi­ke osa eestlastest (Karl Gailiti ­arvates ehk pool tuhat), kuna enamik pidi Turnovi - Mladá Boleslavi ­piirkonnas ülestõusnud tšehhide nõudel oma ­relvad loovutama - Saksamaa oli ju kapituleerunud. Seejärel eestlased vangistati ning hiljem anti üle Nõukogude Liidule. Ehkki eesti sõjaveteranide mälestustest jääb üldmulje, et sageli kohtlesid  tšehhid eestlasi vangistuses leebemalt kui sakslasi, hukkus seal kas raskete tingimuste või otseselt mõrvade tulemusena ometi ka hulgaliselt eestlasi.